આપણું પણ એક અલગ વિશ્વ હોય એવી દરેકની ઇચ્છા હોય છે અને એટલે જ ચાર દીવાલ અને એક છતની નીચે પણ આપણે આપણા માટે એક ખાસ સ્પેસની અપેક્ષા રાખીએ છીએ. આપણું બીજું વિશ્વ છે આપણાં સંતાનો, જેના માટે આપણે દુનિયાની તમામ સુખ-સગવડ ઊભી કરવાનું સપનું જોતા હોઈએ છીએ. પોતાનાં સંતાનોનું પણ અલાયદું વિશ્વ હોય એવી દરેક માતા-પિતાની અંતરની ઇચ્છા હોય જ છે. પેરન્ટ્સ પોતાનાં બાળકોને તેમના આ અનોખા વિશ્વમાં રમી શકે, અભ્યાસ કરી શકે અને તેમની બુદ્ધિપ્રતિભાને વધુ સારી રીતે ખીલવી શકે એવા કમ્ફર્ટ ઝોનમાં મૂકવા માગે એ સ્વાભાવિક છે અને એટલે જ આજે બાળકો માટેના ખાસ બેડરૂમનો કન્સેપ્ટ વિકસ્યો છે. અલબત્ત, સંતાનોના બેડરૂમની ડિઝાઇન તૈયાર કરવામાં જો તેમના વિચારો જાણી શકાય તો કામ વધુ સરળ બને છે. જોકે આજે ઇન્ટીરિયર ડિઝાઇનરોની હેલ્પથી કામ વધુ આસાન બની રહ્યું છે. બાળકોના બેડરૂમની ડિઝાઇન તૈયાર કરતી વખતે ધ્યાનમાં લેવા જેવા મુદ્દા.